欧阳修
长句送陆子履学士通判宿州
古人相马不相皮，瘦马虽瘦骨法奇。
世无伯乐良可嗤，千金市马惟市肥。
骐骥伏枥两耳垂，夜闻秋风仰秣嘶。
一朝络以黄金羁，旦刷吴越暮燕陲。
丈夫可怜憔悴时，世俗庸庸皆见遗。
又履自少声名驰，落笔文章天下知。
开怀吐胸不自疑，世路迫窄多◇机。
鬓毛零落风霜摧，十年江湖千首诗。
归来京国旧游非，大笑相逢索酒◇。
酒酣犹能弄蛾眉，山川摇落百草腓。
爱君不改青松枝，念君明当整骖騑。
赠以瑶华期早归，岂惟朋友相追随，
坐使台阁生光辉。